rlitschk/wikidir huggingface dataset:
Derailed is de Titel vun en US-amerikaanschen Film ut dat Johr 2005 mit Clive Owen un Jennifer Aniston in de Hööftrullen. De Film baseert op den glieknöömten Psychothriller vun James Siegel. Speelbaas weer de de sweedsche Mikael Håfström. Charles Schine is Familienvadder un Fackmann för Warf. Dat Leven löpt so wiet as dat lopen schall. Man een Dag dröpt he de smucke Lucinda Harris, de em in de Bahn mit dat Fohrgeld uthülpen deit. Ok se is verheiraat un hett en Dochter. De beiden finnt to’nanner un so düüt sik an, dat de beiden mit’nanner frömdgahn wüllt. Se lannt tohopen in en billig Hotel. Aver jüst, as se dorbi sünd sik uttotehn störmt de Verbreker Philippe LaRoche in de Kamer, sleiht Charles daal un vergeiht sik an Lucinda. Charles will dorna na de Polizei gahn, man Lucinda lehnt dat af, üm jemehr Frömdgahn heemlich to hollen. Dorna fangt LaRoche an, Geld vun Charles to foddern. He will för sien Stillswiegen 20.000 US-Dollar vun em hebben. Charles betahlt dat Geld, hett vörher aver noch mol mit Lucinda bi ehr Arbeiststeed snackt, üm ehr doch noch vun de Polizei to övertügen. Dat will se aver nich, vunwegen dat ehr Ehmann üm keen
Derailed betekent Derailed, Thriller vun den Schriever James Siegel, Derailed, US-amerikaanschen Actionfilm mit Jean-Claude van Damme ut dat Johr 2002, Derailed, US-amerikaanschen Thriller mit Clive Owen ut dat Johr 2005 na den Roman vun Siegel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Israel Robert John Aumann (hebrääsch: ישראל אומ för Israel Aumann; * 8. Juni 1930 in Frankfort an’n Main) is en Mathematiker vun düütsch Afstammen mit israeelsch un US-amerikaansch Staatsbörgerschap. 2005 wurr he mit den Nobelpries för Wertschapswetenschapen uttekent. Robert Aumann wurr in Frankfort an'n Main as Söhn vun den Moses Aumann boren. De 1854 in Friedrichsdorf boren Moses Aumann hett in Frankfurt an'n Main mit Familienangehörigen de Textilfirma Aumann & Rapp, Kaiserstraße 65-69 grünnd. Familie Aumann wahn dormals in de Bockenheimer Anlaag, Huusnummer 2, dat Huus wurr in' Krieg in Schutt un Asch leggt. Aumann weer as Kind un Schöler vun de Samson-Raphael-Hirsch-School Opfer vun antisemitischen Rüpeleien vun düütsch Kinder. 1938 is de jöödsch-orthodoxe Familie twee Week vör de Riekspogromnacht nah England un vun dor nah New York flücht. De Firma in Frankfort wurr ariseert. In den USA hett Aumann Mathematik studeert un dat Studium 1950 mit en Bachelor of Science in Mathematik an dat City College of New York afslooten. An dat Massachusetts Institute of Technology hett he 1952 sien Master of Science un 1955 mit en Arbeit över de Grundlagen vun de Knüttentheorie bi George William Whitehead sien Doktertitel (Ph.D.) kreegen. He weer ansluutend in Princeton un hett
Korea is een Halfinsel in Oostasien. Siet dat Enn vun den Koreakrieg is Korea updeelt in twee Staaten. In den Noorden liggt de Demokraatsche Volksrepublik Korea (Noordkorea) un in'n Süden de Republik Korea (Süüdkorea). De Grenz vun Korea stött in'n Noorden an China un an Russland. Vun Japan is Korea scheedt dör de Oostsee (Japaansche See). Bit dat Land deelt wurrn is, hett Korea meist dusend Jahr lang een eenig Riek bildt. Dor kümmt dat vun her, dat in ganz Korea de Kultuur un de Sellschup tämlich öbereen sünd. Up Koreaansch gifft dat in den Noorden un in den Süden verscheden Naamens för dat Land. In Noordkorea seggt se dor Chosǒn to. Düsse Naam kümmt vun dat eerste koreaansche Königriek Go-Joseon vun her. Dat warrt faken seggt, Joseon bedutt so wat as „an'n Morgen, wenn dat still is“ oder ok „Land, wo de frische Morgen kümmt“. Dor kümmt woll ok de Naam „Land vun den frischen Morgen/Land vun den stillen Morgen“ in de Spraak vun de Dichters vun her. In Süüdkorea warrt dat Land Hanguk („Han-Riek“) nömmt. Düsse Naam kümmt vun de histoorschen Rieken Mahan, Jinhan un Byeonhan. Düsse Staaten harrn sik in dat 1. Johrhunnert nah Christus to den
Georg Semper (* 28. September 1880 in Hamborg; † 3. März 1951 in Vancouver) was een plattdüütsken Schriever, de na Kanada uutwannern döö. Tier-, Kinder- und Minnelieder / Worte u. Weisen von Georg Semper. Für Laute bearb. v. Niels Sörnsen, Hofmeister, Leipzig 1914. Vadder is en Landwehrmann: 20 Leeder von Krieg un Heimat, Lühr & Dircks, Garn 1915 Wenn in Holsteen de Wind wait. Hermes, Hamborg 1919. De Kwesel, Hermes, Hamborg 1919. Semperlieder zum Klavier: Gleichzeitig Klavierauszug des plattdeutchen Heimatliederspiels "In’n Kroog to’n Goldenen Spickaal / von Georg Semper. Klaveersatz vun Max Krohn, Hermes, Hamborg [ca. 1920]. De Scheerenslieper: En lustig Danz- un Leederspeel in 3 Törns Georg Semper (Schriever) in de Datenbank Die niederdeutsche Literatur (hoogdüütsch)
De Sichtaante (Anas falcata) is en Aantenvagel ut dat Geslecht vun de Aanten an sik. Bröden deit se in Oostsibirien un in Japan. In de lesten Johrteinte is se ok in Middeleuropa jummers fökener to sehn. Wohrschienlich hannelt sik dat hier avers um Smuckvagels bi, de utbüxt sünd. In de Nedderlannen sünd avers in de 1990er Johre fiev mol Sichtaanten sehn wurrn, de weert as Wildvagels gellen laten. De Sichtaanten is man en tämlich lüttje Aante. Dat Lief is twuschen 48 un 54 cm lang. Waarten weegt twuschen 590 un 770 g. De Seken sünd en beten wat lichter un weegt twuschen 442 un 700 g. Wenn de Waarten ehr Smuckkleed anhefft, denn dreegt se bannig bunte Feddern. Steern un Scheitel sünd roodbruun. Over de Ogen langs loppt en swatten Striepen, de is nich scharp afgrenzt. Vun de Ogen bit hen an dat Genick sünd de Feddern metallen gröön. Vunwegen den Topp lett de Kopp bannig groot. Vör- un Achterbost wiest dunkergraue un hellocker Schinnen. An de Flanken sünd de Schinnen düütlich wat lüttjer. Upfallen doot de bannig langen Schullerfeddern, de sik as en Sicht over den Ruggen leggt. Dor hett se ok den Naam Sichtaante vun her. Up Nedderlannsch
Sir Harold Walter Kroto KBE (* 7. Oktober 1939 in Wisbech, Cambridgeshire; † 30. April 2016) weer en britisch Chemiker mit düütsch Wuddels. För sien Arbeit to Fullerene, en nee Form vun den Köhlenstoff mit kugelförmig Molekülen, kreeg he 1996 tosommen mit Robert Floyd Curl un Richard Errett Smalley den Nobelpries för Chemie. He weer eng befrüend mit den in' August 2005 storven Sir Józef Rotblat, den eenzigen Wetenschapler vun dat Manhattan-Projekt, de vör den Bau vun de Atombomb ut dat Projekt utsteegen is. Kroto wurr as Harold Krotoschiner boren. De Nahnaam is vun schlesisch Oorsprung. De Familie vun den Vader stamm ut Bojanowo, Polen, de vun de Moder ut Berlin. Beid Öllern wurrn in Berlin boren un sünd in de 1930er Johren vör den Nazis nah England flücht, wiel sien Vader jöödsch weer. 1955 wurr de Familiennaam to Kroto verkört. He is in Bolton, dormals Lancashire, upwussen. He hett dor de Bolton School besöcht, ünner annern tosommen mit den Schauspeler Sir Ian McKellen. As Schöler fung he an, sück för Chemie, Physik un Mathematik to interesseeren. Sien Chemiemester Harry Heaney (de later Perfesser för Orgaansch Chemie wurr) hett hüm dorto raaden, en Chemiestudium in Sheffield antofangen. 1963 hett Kroto
Dat Friedrich-Ebert-Gymnasium is en högere School un de öllste School in Horborg, wat siet dat Groot-Hamborg-Gesett en Deel vun Hamborg worrn is. In dat Johr 1628 weer to’n eersten Maal op ehr Vorhannensien hinwiesen worrn. De School hett siet 1930 en groden Areal an’n Olen Postweg. No Friedrich Ebert, de eerste demokraatsch Oberbaas vun’n Düütschen Riek, de woll nie nich in Horborg wesen is, heet de School siet 1968. Vun de School hebbt mannich een all höört vun wegen den grotten Musik-Tweeg un vun wegen dem Angebot, dor ok mit Latien antofangen un später de Spraak vun de olln Grieken to lehrn. Mehr as 800 Jungs un Deerns gaht dor Dag för Dag mit eern bummelig fofftig Schoolmesters hin. An dree Daag in’e Woch hebbt de Lütten ok an Namiddag dor to doon un kunn dor ok wat eten. Websteed vun dat Gymnasium (hoochdüütsch) Koordinaten:53° 28′ N, 9° 58′ O
Auchnagie (ok Tullymet oder Easter Tullymet wegen de Neeg to den Oort mit glieken Naam) weer en Whisky-Brenneree in Ballinluig, Perth and Kinross, Schottland. De Destille höör tosamen mit Ballechin un Grandtully to en Koppel vun Brennereen vun de Buerns in dat Rebeet, vun de hüüt as eenzige noch Edradour in Bedrief is. Grünnt weer de Destille in’t Johr 1812. Se hett mehrmols den Besitter wesselt un keem 1890 in de Hannen vun John Dewar & Sons, de dor bit 1912 produzeert hebbt. Denn weer de Brenneree dicht maakt. Deele vun de Hüüs hebbt bit in de Nutiet överduert. As Alfred Barnard in’n Rahmen vun sien Whiskyreis 1886 in de Brenneree kamen is, harr se en Produkschoonsvermögen vun 24.000 Gallonen in’t Johr, wobi ruchweg 19.000 Gallonen ok wohrhaftig produzeert worrn sünd. För de Produkschoon weer Water ut de Auchnagie Hills bruukt. List vun de schottischen Brennereen A. Barnard: The Whisky Distilleries of the United Kingdom, 1887, S. 275. Beschrieven op wormtub.com Beschrieven op lostdistillery.com Biller vun de Royal Commission on the Ancient and Historical Monuments of Scotland Koordinaten:56° 39′ N, 3° 38′ W
Drinkwater betekent Drinkwater, Water för den Bruuk dör den Minsch. Drinkwater is de Familiennaam von Arthur Thomas Drinkwater (1894–1972), austraalschen Fleger, Ben Drinkwater (1910–1949), engelschen Motorradrennfohrer, Bert Drinkwater (1895–1947), austraalschen Footballspeler, Carol Drinkwater (* 1948), engelsch-eirsche Schauspelerin un Schrieverin, Charles Drinkwater, US-amerikaanschen Footballspeler, Danny Drinkwater (* 1990), engelschen Footballspeler, Graham Drinkwater (1875–1946), kanaadschen Ieshockeyspeler, Harold Drinkwater (1855–1925), brietschen Mediziner un Botaniker, Harry Drinkwater (1844–1895), brietschen Architekt, John Drinkwater (1882–1937), engelschen Dichter un Dramatiker, John Drinkwater (* 1957), engelschen Musiker, John Drinkwater Bethune (1762–1844), engelschen Offzeer un Historiker, John Elliot Drinkwater Bethune (1801–1851), engelschen Pädagoog un Mathematiker, John F. Drinkwater (* 1947), brietschen Historiker, Josh Drinkwater (* 1992), austraalschen Rugbyspeler, Peter Drinkwater (1750–1801), engelschen Ünnernehmer, Ray Drinkwater (1931–2008), brietschen Footballspeler, Ros Drinkwater (* 1944), schottsche Schauspelerin, Sean T. Drinkwater (* 1972), US-amerikaanschen Musiker, Skip Drinkwater, US-amerikaanschen Produzent, Terry Drinkwater (1936–1989), US-amerikaanschen Journalist, William Drinkwater (1812–1909), Richter von de Isle of Man. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pat Gorman is en britischen Schauspeler. Ofschoonst he nienich en Hööftrull oder tomindst en grote Rull speelt hett, weer he liekers doch in tallrieke Film- un Feernsehprodukschonen to sehn. To sien Arbeiten tellt ünner annern de Film The Elephant Man oder de Feernsehregen I, Claudius un Blakes 7. In de Feernsehreeg Doctor Who weer he twüschen 1964 un 1985 in 83 Episoden in Nevenrullen to sehn. Pat Gorman in de Internet Movie Database (engelsch)
Kuhla betekent Kuhla, Oort in de Gemeen Himmelpoorten in’n Landkreis Stood, Neddersassen, Good Kuhla, Good in dat Dörp Kuhla, von de Kuhla, düütsche Eddelfamilie. Kuhla is de Familiennaam von Eckhard Kuhla (* 1941), düütschen Ünnernehmensberader un Schriever, Walther Kuhla (1907–na 1944), düütschen Verwaltungsbeamten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Albert Lührs (* 2. April 1804 in Maschkamp; † 22. Oktober 1871 in Paane) weer en lutherschen Theoloog. Lührs is 1804 as Söhn von Anna Margarete, borene Stürken, un den Brinksitter Johann Hinrich Lührs in Maschkamp boren. Bet he 16 weer, hett he Ünnerricht von sien Broder, den Schoolmeester Johann Christoph Lührs, kregen. In’t Latiensche harr he Ünnerricht bi Pastoor Nikolaus Holthusen in Öberndörp. Von Harvst 1819 bet Michaelis 1822 weer Lührs op dat Athenaeum in Stood. Na de Schooltied in Stood hett he toeerst en Steed as Huuslehrer op Good Kuhla annahmen. To Pingsten hett he siene eerste Preddigt in de Leevfroon-Kark in Elm hollen. In’n September 1823 hett he anfungen, an de Universität Göttingen to studeren. 1827 hett he dat Studium ünnerbraken un en Steed as Huuslehrer in Heien annahmen, üm dat Studium wieder finanzeren to könen. Oostern 1827 is he an de Universität Halle wesselt. Trech mit dat Studium weer he to Oostern 1828. An’n 17. Januar 1832 hett Lührs as jungen Rekter un Pastoor interim in Heien Isabella Carolina Philippine Wirth freet. De beiden harrn veer Kinner. 1833 kreeg he sien eerste Parrsteed an de Kark in Scholen in de Graafschop Heien. Tohoop mit’n Pastoor in
Disse Artikel is man blots en Stubben. Du kannst Wikipedia helpen un em verbetern. Kalifornien is en Bundsstaat vun de USA. De Staat gellt as en kulturell Zentrum vun de USA. Kalifornien hett 59 Städer mit mehr as 100.000 Inwahners. De gröttsten Städer vun Kalifornien sünd: Kalifornien is opdeelt in 58 Kreise (Countys): Kalifornien hett mit ruchweg 39 Millionen Inwahners de gröttste Inwahner vun de USA. 61,6 % vun de Inwahners sünd Witte, 14,9 % Asiaten, 7,2 % Swaarten, 1,9 % Indianers, 0,8 % Hawaiianers. De Andeel vun de hispanschen Inwahners liggt bi 37,6%. •https://www.usatipps.de/bundesstaaten/westkueste/kalifornien/ US-Bundsstaten Alabama | Alaska | Arizona | Arkansas | Colorado | Connecticut | Delaware | Florida | Georgia | Hawaii | Idaho | Illinois | Indiana | Iowa | Kalifornien | Kansas | Kentucky | Louisiana | Maine | Maryland | Massachusetts | Michigan | Minnesota | Mississippi | Missouri | Montana | Nebraska | Nevada | New Hampshire | New Jersey | New Mexico | New York | North Carolina | North Dakota | Ohio | Oklahoma | Oregon | Pennsylvania | Rhode Island | South Carolina | South Dakota | Tennessee | Texas | Utah | Vermont | Virginia | Washington | West
Ferdinand Lafrentz (* 25. März 1859 in Landkarken up Fehmarn; † 1954) was een Plattdüütsken, de in de Stoten uutwannern döö un auk wat up Platt schreev. He worde den 25. März 1859 in Landkarken up Fehmarn boren un wanner 1873 in de USA uut. He lehrt in de eerst an ene Hannelsschole in Chicago un läter bi enen Händler för Veeh in Cheyenne. In’n Johre 1888 wählt man enne för dat Parlament van Wyoming. Üm 1900 rüm is he as Afkaat in Odgen in’n Bundstoot Utah togange un werrt to'n Sluss sogor Direkter van verschedene amerikaansken Versicherungssellskoppen. 1928 schenkt he de Tiedschrift Quickborn ene orignale Handschrift van Klaus Groth. 1954 ging he mit Daude af. Nordische Klänge: Plattdütsche Riemels, Mit einem Vorwort von Klaus Groth, Chicago: L. W. Neele, 1881. Nordische Klänge: Plattdeutsche Gedichte, von F. W. Lafrentz. Hamburg: Hermes, 1922. List vun plattdüütschen Schrievers Ferdinand Lafrentz in de Datenbank Die niederdeutsche Literatur (hoogdüütsch)
Ballechin (roor ok Ballechan) weer en Whisky-Brenneree in de Neeg vun Ballinluig, Perth and Kinross, Schottland. De Destille höör tosamen mit Auchnagie un Grandtully un fief annere to en Koppel vun Brennereen vun de Buerns in dat Rebeet, vun de hüüt as eenzige noch Edradour in Bedrief is. To’n Andenken an de Destille gifft dat siet 2002 vun de Edradour-Brenneree Whiskys ünner den Markennaam Ballechin. Dordör warrt de törfigen Whiskys togliek ok vun de tyypschen Edradour-Whiskys afgrenzt. Grünnt weer de Brenneree 1810 vun en Koppel vun Buerslüüd. De letzte vun de Grünners, Robert Kennedy, is 1875 doodbleven. Dorna wessel de Destille in’n Besitt vun Robertson & Sons. Man, dat geev dorna noch verschedene annere Besitters. De letzte dorvun weer William Rose, de de Brenneree 1927 opgeven und dicht maakt hett. De Bowakren vun de Brenneree staht deelwies noch, verfallt aver jümmer mehr. De Brenneree Ballechin is 1886 vun Alfred Barnard wiel sien Whiskyreis besöcht worrn. Dormols harr de Destille en Produkschoonsvermögen vun 18.000 Gallonen in’t Johr. Dat Water för de Produkschoon weer ut de Collin’s Hollow nahmen. Brennt weer mit een wash still un en spirit still. List vun de schottischen Brennereen A. Barnard: The Whisky Distilleries of the United
De Geelsnavelkricke, Geelsnavelkrickaant(e) oder Andenaante (Anas flavirostris) is en süüdamerikaanschen Aantenvagel ut dat Geslecht vun de Aanten an sik. Se kummt ok vor up en Reeg vun Eilannen in de Subantarktis. Bi düssen Vagel hannelt sik dat um en lüttje Aante mit korten Hals. Wo se vorkamen deit, is se wiethen de lüttjeste Aantenaart. Ofschoonst se in’n gröttsten Deel vun de Gemarken, wo se leven deit, jaagt warrt, is se man nich bange. Dat gifft veer Unneraarden, de sik in de Morphologie to’n Deel bannig verschelen doot. Dat Arvgoot vun all Geelsnavelkricken sleiht bannig na dat vun de Anas crecca carolinensis. Utwussene Geelsnavelkricken sünd bi 35 bit 45 cm lang un weegt 600 bit 830 g. De Waart is in’n Döörsnitt bi 35 g swaarer, as de Aante. De Farv vun de Feddern ännert sik mit de Saison nich, un ok Heken un Seken verscheelt sik nich groot. Seken kann een dor an erkennen, datt de Flanken ehrder utseht, as wenn dor Schinnen un nich Stippels up sitten döen. Bi de Aante lücht de Snavel bovenhen nich so geel. De Beck hett geele Sieten (dor de Naam vun) un en swatten Bock. Bekannte Unneraarden sünd: De Anden-Kricke (A. f. andium)
Dit is en List vun de Städer in Georgien Mit Afstand de gröttste Stadt is Tiflis. Dor wahnt so üm un bi 1.258.000 Lüde (An'n 1.Januar 2005. Dat sünd bi 30% vun de Inwahners vun dat ganze Land. In de List staht nu all Städer mit mehr as 10.000 Inwahners. Jem ehr Naamen is in latiensche Bookstaven un in georgisch Bookstaven upschreven. Babenhen warrt angeven, wie veel Inwahners an'n 12.Januar 1989 un an'n 17.Januar 2002 tellt wurrn sünd. För dat Jahr 2005 sünd de Tallen utrekent, nich tellt. Denn warrt ok noch upföhrt, to wecke Region un Unafhängig Republik de Stadt tohören deit. Mit Tiflis hett dat wat besünners up sik: Düsse Stadt höört to keen Region un ok nich to een Unafhängig Republik to, man is sülvstännig. De Tallen vun de Inwahners gellt bloß man för de Stadt süms, de Vöröörd tellt nich mit. Statistical Yearbook Of Georgia, 2009 vun’t Natschonale Statistikbüro vun Georgien (engelsch, georgsch; ahn Städer in Abchasien un Süüdossetien)
Nicholas Aylward Vigors (* 12. Dezember 1785 in Old Leighlin, Königriek Irland; † 26. Oktober 1840 in London) is en ierschen Zoologen, Ornithologen un Politiker ween. He studeer an dat Trinity College in Oxford. In de Tied vun Napoleon siene Kriege up de Ibeersche Halfinsel (Peninsula war) hett he vun 1809 bit 1811 an de Ieren ehre Sieten gegen Napoleon siene Truppen streden. Nadem he an'n 5. März 1811 bi Barrosa verwunnt wurrn weer, is he in datsülvige Johr torüchkehrt na Oxford un hett dor 1817 siene Promotschoon afslaten. Tohopen mit Sir Thomas Stamford Raffles, George Eden, 1. Earl of Auckland (1784–1849), Sir Humphry Davy un Joseph Sabine (1770–1837) hett he 1826 de Zoological Society of London (ZSL) grünnt un is bit 1833 de ehr eersten Sekretär ween. In datsülvige Johr 1826 is he in de Royal Society in London upnahmen wurrn un later in de Linnean Society of London. 1834 is he upnahmen wurrn as Liddmaat vun de Königlich-Preußische Akademie der Wissenschaften. He hett alltohopen mehr as 40 Böker schreven - de meisten hefft sik mit de Vagelkunne befaat. 1828 hett he Huus un Hoff vun sien Vadder in Ierland overnahmen, nadem de sturben weer. Vun 1832 af an
Grandtully, ok Granthly nöömt, weer en Whisky-Brenneree in de Neeg vun Aberfeldy, Perth and Kinross, Schottland. Se höör to dat schottische Whiskyrebeet Highlands. De Brenneree weer 1825 vun A. Campbell & Co boet. De Destille höör tosamen mit Ballechin, Auchnagie un fief annere to en Koppel vun Brennereen vun de Buerns in dat Rebeet, vun de hüüt as eenzige noch Edradour in Bedrief is. Se hett veermol den Besitter wesselt, bit se 1837 in de Hannen vun James Thomson kamen is. Sien Familie hett de Brenneree bit 1910 wieter föhrt. Se weer een vun de lüttsten Destillen vun Schottland. As Alfred Barnard 1886 wiel sien Whiskyreis de Brenneree besöcht hett, harr se en Produkschoonsvermögen vun 5.000 Gallonen in’t Johr. Twüschen 1992 un 1997 – söventig Johren na Enn vun’n Bedrief – weer de Naam Grandtully för Bedregereen bruukt: Fattwies weer Whisky, de vörgeevlich ut de Grnadtully-Destille kamen schüll, mit hoge Gewinnutsichten an Anleggers verköfft worrn. Dorbi leeg de Verkoopspries al wiet över den Weert vun de Fatten. In Wohrheit keem de Whisky ut de jungen Brenneree The Speyside, de sülvst aver nix mit de Bedregeree to doon harr. De wohre Schullige es to fief Johren Gefängnis veroordeelt worrn. List vun
Louis Pierre Vieillot (* 10. Mai 1748 in Yvetot in de Haute-Normandie; † 24. August 1830 in Sotteville-lès-Rouen) weer en franzööschen Ornithologen. He hett en ganze Reeg vun Vagels as Eersten beschreven, sunnerlich de, de he up siene Reis in de Karibik un in Noordamerika sehn hett. Hüdigendags weert jummers noch 26 Geslechter mank de Vagels so bruukt, as he dat mol inföhrt hett. He weer een vun de eersten Ornithologen, de sik mit dat Ruden befaat hett. Ok de Anatomie vun de Vagels, un wie se sik upföhren doot, hett em sunnerlich intresseert. De offizielle Kortform vun sien Schrieversnaam is „Vieill.“. Vieillot is in Yvetot boren. As Geschäftsmann weer he up de Insel Hispaniola togange, man as dat mit de Franzöösche Revolutschoon losgung, möss he utkniepen na de USA hen. Hier hett he anfungen, un studeer meist tein Johre lang de Vagels vun Noordamerika un sammel Materiol for sien Wark Histoire naturelle des oiseaux de l'Amérique septentrionale (1807/08). Na 1800 is he torüchgahn na Frankriek un hett dor en Baantje kregen as Schriever vun den Bulletin des Lois. Vieillot hett sik avers fudderhen mit Vagels befaat un hett 1802 de Histoire naturelle et générale des colibris, oiseaux-mouches, jacamars et
Mathurin-Jacques Brisson (* 30. April 1723 in Fontenay-le-Comte; † 23. Juni 1806 in Croissy-sur-Seine bi Paris) weer en franzööschen Zoologen un Naturphilosophen. Brisson hett sik al fröh mit Naturgeschichte befaat un en Reeg Böker rutbrocht, as Regnum animale (1756–1762) un Ornithologia (1760). He weer Assistent vun René-Antoine Ferchault de Réaumur. Na Réaumur sien Dood hett he de Naturgeschichte upgeven un is 1757 Perfesser for Experimentelle Physik an dat Collège Royal de Navarre wurrn. Sien wichtigst Wark up düt Feld weer Pesanteur spécifique des corps vun 1787. Ok annere Warke over Physik hett he dormols rutgahn laten, de to siene Tied en grote Rull spelen döen. As Maître de Physique & d'Histoire Naturelle des Enfans de France höör Brisson to de Académie royale de sciences mit to. To'n Anfang vun dat Johr 1806 hett em de Slag drapen un vun dor af an konn he meist gor nich mehr snacken. Al 1760 hett he de sess Bänne vun sien Wark Ornithologia schreven. Siene Vagelkunne steiht, an de Sieten vun Georges-Louis Leclerc de Buffon siene negen Bänne Histoire naturelle des oiseaux (1770–1785) over de Vagels, an'n Anfang vun en wetenschoppliche Ornithologie. Unner annern warrt dor Réaumur siene grote Sammlung in tohopenstellt. Wo